Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 418/08/8806	Košice, 14.1.2013
EEČ : 2-65-27-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 3 písmeno b Trestného zákona číslo 300/2005 Zbierky zákonov v znení zákona číslo 218/2007 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno d (§ 9 odsek 1 písmeno g) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
v období od 01. 11. 2007 do 30. 06. 2008 došlo zo strany povinného XXXXX k zanedbaniu povinnej výživy voči maloletému synovi XXXXX, nar. 19. 03. 2005, trvale bytom Vtáčkovce č. 74, okres Košice - okolie, a to aj napriek tomu, že rozsudkom Okresného súdu Košice -okolie pod č. konania 12P/89/2005-68 zo dňa 23. 07. 2007, ktorý nadobudol právoplatnosť dňa 08. 08. 2007, ktorým bolo dieťa zverené do rúk svojej matky, mu bolo určené prispievať na výživu Petra sumou vo výške 624,-Sk za obdobie od 01. 07. 2005 do 30. 06. 2006, sumou 681,-Sk za obdobie od 01. 07. 2006 do 30. 06. 2007 a to sumou 702,-Sk od 01. 07. 2007 až doposiaľ do 15. dňa v mesiaci vopred k rukám matky XXXXX, nar. 24. 12. 1979, trvale bytom Vtáčkovce č. 74, okres Košice - okolie, počínajúc dňom 01. 11. 2007 do 30. 06. 2008, čím vznikol za obdobie 8 mesiacov dlh na výživnom v sume 5.616,-Sk voči Úradu práce, sociálnych vecí a rodiny Košice - okolie, Odboru sociálnych vecí, Staničné námestie 9, Košice, ktoré hradil výživné
lebo je trestné stíhanie neprípustné podľa § 9 odsek 1 písmeno g
Odôvodnenie:
Uznesením vyšetrovateľa OR PZ, Odbor kriminálnej polície, sp. zn. ORP-138/OJP-KS-2010 zo dňa 30. 04. 2010 bolo trestné stíhanie obv. XXXXX prerušené podľa § 228 ods. 2 písm. a/ Trestného poriadku. 

Nakoľko obvinený XXXXX je občan Českej republiky a na jej území má tiež trvalý pobyt, bolo uvedené trestné konanie vykonať v Českej republike.

Z uvedeného dôvodu bola Česká republika požiadaná o prevzatie trestného stíhania.

XXXXX súdu  Ústí nad Labem sp. zn. 31T 88/2011 zo dňa 16. 05. 2012, ktorý nadobudol právoplatnosť dňa 16. 05. 2012 obvinený XXXXX právoplatne odsúdený.

Podľa § 215 ods. 1 písm. d/ Trestného poriadku prokurátor zastaví trestné stíhanie ak je neprípustné podľa § 9 Trestného poriadku.

V zmysle ustanovenia § 9 ods. 1 písm. g/ Trestného poriadku ak toto upravuje medzinárodná zmluva je trestné stíhanie neprípustné.

Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor